CELEX: 62013FN0079
Language: el
Date: 2013-11-12 00:00:00
Title: Υπόθεση F-79/13: Προσφυγή-αγωγή της 12ης Νοεμβρίου 2013 — ΖΖ κατά ΕΚΠΝΤ

1.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 31/22
            
         Προσφυγή-αγωγή της 12ης Νοεμβρίου 2013 — ΖΖ κατά ΕΚΠΝΤ
   (Υπόθεση F-79/13)
   2014/C 31/38
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα-ενάγουσα: ΖΖ (εκπρόσωποι: L. Levi και M. Vandenbussche, δικηγόροι)
   
      Καθού-εναγόμενο: Ευρωπαϊκό Κέντρο Παρακολούθησης Ναρκωτικών και Τοξικομανίας (ΕΚΠΝΤ)
   
      Αντικείμενο και περιγραφή της διαφοράς
   
   Η ακύρωση της αποφάσεως με την οποία απορρίπτεται το αίτημα της προσφεύγουσας-ενάγουσας να διαπιστωθεί ηθική παρενόχληση εκ μέρους του ιεραρχικώς προϊσταμένου της και της αποφάσεως περί μη ανανεώσεως της συμβάσεως της προσφεύγουσας-ενάγουσας και, συνακόλουθα, η διεξαγωγή νέας αμερόληπτης έρευνας, καθώς και η καταβολή αποζημιώσεως και χρηματικής ικανοποιήσεως, αντιστοίχως, για περιουσιακή ζημία και ηθική βλάβη.
   
      Αιτήματα της προσφεύγουσας-ενάγουσας
   
   Η προσφεύγουσα-ενάγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την από 11 Σεπτεμβρίου 2012 απόφαση του διευθυντή περί απορρίψεως του αιτήματος της προσφεύγουσας-ενάγουσας·
            
         
               —
            
            
               να ακυρώσει την από 14 Σεπτεμβρίου 2012 απόφαση περί μη ανανεώσεως της συμβάσεως της προσφεύγουσας-ενάγουσας·
            
         
               —
            
            
               να ακυρώσει την από 13 Μαΐου 2013 απόφαση του προέδρου του Διοικητικού Συμβουλίου και την από 25 Ιουνίου 2013 απόφαση του διευθυντή περί απορρίψεως της διοικητικής ενστάσεως της προσφεύγουσας-ενάγουσας·
            
         
               —
            
            
               συνακόλουθα, να διεξαχθεί νέα νομότυπη, απροκατάληπτη και αμερόληπτη έρευνα·
            
         
               —
            
            
               να επιδικάσει αποζημίωση για την περιουσιακή ζημία της προσφεύγουσας-ενάγουσας, την οποία αυτή αποτιμά σε 430 202 ευρώ·
            
         
               —
            
            
               να επιδικάσει χρηματική ικανοποίηση για την ηθική βλάβη της προσφεύγουσας-ενάγουσας, την οποία αυτή αποτιμά σε 120 000 ευρώ·
            
         
               —
            
            
               να καταδικάσει το καθού-εναγόμενο στο σύνολο των δικαστικών εξόδων.